tomron87/hebrew-wikipedia-sentences-corpus huggingface dataset:
במהלך הופעותיהם באירופה נפגשו הרקדנים עם ניצולי שואה.
מהפסטיבל באירופה המשיכה לארצות הברית בעקבות הזמנתו של פרופסור אלכסנדר דושקין, מנהל הוועד לחינוך יהודי בניו יורק, ללמד את מורי הוועד ריקודי עם ארצישראליים.
במשך שישה חודשים הדריכה שם, בעזרתה של דבורה לפסון, מנהלת הריקודים של הוועד, רקדנית, כוריאוגרפית וחוקרת המחולות של יהודי מזרח אירופה.
היא הגיעה לקהילות יהודיות בערים נוספות והדריכה מבוגרים ונוער.
בין היתר הדריכה בקורס של האיגוד הקליפורני לריקודי עמים בכלל ולריקודי עם אמריקנים בפרט.
במהלך שהותה שם פרצה מלחמת העצמאות.
לדבריה, המלחמה עוררה בקרב יהודי ארצות הברית את הרצון לרקוד ריקודי עם ארצישראליים, ששיקפו בעבורם את הארץ.
בסתיו 1948 הוזמנה מטעם צה"ל לרכז ריקודים בקרב החיילים.
בתחילה ביצעה הרקדות בבסיסים השונים ולאחר מכן ארגנה קורסים מרוכזים למדריכי ריקודים והם הפיצו ביחידותיהם את הריקודים הנלמדים.
באביב 1949 התקיימו כמה וכמה אירועי ריקודים בבסיסים יחד עם חיילים מאוכלוסיות מיעוטים, דרוזים וצ'רקסים.
בנוסף קיימה כנס רוקדים ארצי של צה"ל, שהתקיים בבסיס גדול במרכז הארץ בהשתתפות מאות חיילים מיחידות שונות.
בכנס התקיימו הרקדות המוניות, הופעות ריקוד ושיעורי ריקוד.
במסגרת "שירות התרבות" של צה"ל הוציאה לאור חוברות הדרכה בשם "ריקודי עם".
חוברות אלה הכילו תרשימים של ריקודים והיוו מדריך למדריכי הרוקדים בצה"ל.
כנס דליה השלישי בשנת 1951
לקראת כנס המחולות הארצי השלישי בקיבוץ דליה ב-1951 החליטה להתמקד בחקר ושימור של תרבות המוזיקה והריקודים של העדות בישראל, בעקבות העלייה מארצות האסלאם.
היא חשה כי ישנה סכנה לפולקלור עדות המזרח לנוכח כור ההיתוך וקיבוץ הגלויות.
היא ארגנה קבוצת מתנדבים שעסקה בתיעוד ריקודי העדות ופנתה אל פרופסור אסתר גרזון-קיווי בבקשה שתצטרף לכוח המתנדבים ותעזור בהסרטת ריקודי העדות השונות, בהן העדה הכורדית, העדה הבוכרית, יהודי הרי האטלס ועוד.
היא הובילה את ההכנות לכנס, שסוקרו בעיתונות.
"גורית קדמן (גרט קופמן) עומדת על מגדל הפיקוד ומנצחת על המלאכה בתוף שבידיה, ולצדה חבר-עוזרים נאמן ומוכשר", דיווח כתב העיתון על המשמר.
הכנס התקיים במשך שלושה ימים ושלושה לילות בהשתתפות כ-800 רקדנים ובפני 50 אלף צופים.
הכנס נפתח במסכת "קיבוץ גלויות" מאת חיים גורי שהלחין ידידיה אדמון-גורוכוב, שהוקדשה ליובל החמישים לקרן הקיימת לישראל בהדרכתה של קדמן.
בכנס זה שולבו תלבושות עממיות, בעזרת המרכז לתרבות יצא מכרז לעיצוב תלבושת זו, ובו זכה הצייר אנטול גורביץ'.
אך בשל הצנע רק כמחצית ממשתתפי האירוע לבשו תלבושת זו.
בשנות החמישים המשיכה בפועלה ובטיפוחה את מפעל ריקודי העם הישראליים בתחומים השונים, הפצתם והכשרת מדריכים.
התקיימו כנסי ריקוד מחוזיים במטרה לזמן מפגשים מצומצמים מהפסטיבלים בדליה והופקו מצעדי מחולות.
במקביל המשיכה להדק את קשריה עם בני העדות השונות במטרה לשלבם במפעל ריקודי העם הישראליים המתפתח.
על כך סיפר מנחם ערוסי, יוצא תימן:
בשנת 1952 הציגה יחד עם אסתר גרזון-קיווי בקונגרס של החברה הבינלאומית למוזיקה עממית ביוגוסלביה והרצתה בנושא "המחול התימני והשפעתו על מחולות העם הישראליים המתחדשים".
הנוכחים בכנס ראו בעבודתן של השתיים כמעין מהפכה בדבר יצירתו של פולקלור ריקודי חדש המשלב בין שתי מסורות, מהמערב ומהמזרח.
מפעל תיעוד זה של מחולות העולים מארצות המזרח ללא תקצוב מוסדי הקדים את זמנו, לכל הפחות בעשרים שנה.
עותקים מסרטים אלה נמצאים בספרייה למחול בספריית בית אריאלה בתל אביב.
כנס דליה הרביעי בשנת 1958
כנס המחולות הרביעי התקיים בשנת 1958 וציין את חגיגות העשור למדינת ישראל.
הפעם שותפו בהכנתו המרכז לתרבות ולחינוך של ההסתדרות, משרד החינוך ומשרד התיירות.
הבמאית הייתה שולמית בת דורי.
שני ימי הכנס כללו הופעה ובה ציון מאורעות חשובים שהתרחשו בעשר שנות המדינה, בנוכחות 50 אלף צופים.
לאחר כנס זה ביקשה להדגיש פחות את לימוד הכוריאוגרפיה באולפנים ולהתמקד בעידוד המדריכים להקים חוגי ריקוד לציבור הרחב.
בשנת 1963 התקיים כנס בינלאומי בירושלים, בשמו "מזרח ומערב במוזיקה" בשילוב ריקודי עמים.
הפצת ריקודי העם הישראליים במזרח הרחוק
בשנת 1963 והיא בת 65, יצאה למסע בן ארבעה חודשים וחצי למזרח הרחוק.
בתחילה הוזמנה על ידי הפדרציה הלאומית לריקודי עם של יפן, שם שהתה כחודש, הדריכה כ-3,000 יפנים בערים השונות ולימדה אותם ריקודי עם ישראליים.
בין הלומדים היה אחיו של קיסר יפן.
לקראת ביקורה פרסמה הפדרציה חוברת הדרכה ותקליט של עשרים ריקודים ישראליים.
היא ביקרה בהונג קונג, בפיליפינים ובמלזיה, שם הדריכה בסמינר למורים כחמש מאות סטודנטים, משם המשיכה לבנגקוק והדריכה שם את להקת המחול של המחלקה לאמנויות יפות.
היא ביקרה בהודו והדריכה במכללה המקומית לחינוך גופני.
בסוף מסעה הגיעה לטהראן שבאיראן, שם העבירה שלושה ערבי הדרכה, שניים לנוער יהודי ואחד לנערות מוסלמיות במרכז נוער ממלכתי.
בשנת 1971 הוקם "המפעל לטיפוח ריקודי העדות" בראשו עמדה בתמיכתן של לאה פורת, מנהלת המועצה לתרבות ואמנות ליד משרד החינוך והתרבות, אשר עזרה הן בתקציב והן בעידוד הקמתו, ותרצה הודס, מנהלת מדור לריקודי-עם והמחלקה לפולקלור באוניברסיטה העברית בירושלים.
בחוזר הראשון של המפעל התוותה את חזונו: "מפעל תרבותי חדש למען נכס תרבותי עתיק".
מטרותיו היו איסוף, תיעוד, גניזה וחקר הריקודים וכל אוצרות הפולקלור הנלווים לכך של העדות והמיעוטים בישראל, ושימור ריקודי העדות המסורתיים.
בתחילה התמקדה העשייה בקרב העדה הכורדית בעזרתו של הארגון הארצי ליהודי כורדיסטן.
בדצמבר 1971 התקיימו שני ימי עיון בנושא.
בשנת 1973 נפתח "סמינר לקשישי העדה הכורדית" במטרה להיפגש עם זקני העדה וללמוד על אורחות החיים בכל התחומים לשם איסוף ותיעוד.
על מפעל זה זכתה ב"אות יקיר העדה".
פעולות המפעל כללו הוצאה לאור של ספרונים, חוברות וסרטים על ריקודי העדות, סמינרים לקשישים, אירועים עדתיים גדולים, ימי עיון לעובדי השטח ולמדריכי ריקודי העדות ועוד, והוא שימש השראה למפעלים דומים בקרב תפוצות אחרות.
בספרה התייחסה לקשיים שהתלוו למפעל זה: "קשה ואולי אפילו בלתי אפשרי, לשמור על הצורה האותנטית במלואה.
ביצוע הריקודים כיום מושפע מהריקודים הנהוגים בסביבה: ריקודים ישראליים, ריקודי-עמים ואף ריקודי הדיסקוטק.
ההשפעה היא בלתי נמנעת- פולקלור חי, משתנה ללא הרף.
אולם הריקוד והשיר המלווה אותו ממשיכים לחיות, אם כי קשה לנבא מה יהיה משך חייהם.
ואם הצלחנו מה שהצלנו לדור או לשניים - השגנו הרבה.
בשנת 1977 זכתה בעיטור "לאיש ופועלו" של "הפועל" על פעילותה במסגרות השונות של האגודה.
בנוסף העיטור הוענק לה על פעילותה במפעל ריקודי העם הישראליים, בארגון כנסי המחולות בקיבוץ דליה, עידוד חקר המחול העדתי וניסיונה להקים ארכיון למחול בשנת 1976, שבסופו של דבר יצא לפועל רק אחרי מותה.
בשנת 1981 זכתה בפרס ישראל לתרבות המחול.
בנימוקיהם כתבו השופטים כי היא הניחה את היסוד לתנועת מחול העם ביישוב, במדינה ובתפוצות, העמידה דורות של מדריכים וטיפוח מורשת ריקודי העדות, אגב תיעודם, מחקרם ויישומם, וכי היא מראשוני המטפחים את תרבות המחול העממי ביישוב היהודי בארץ ישראל ובמדינת ישראל.
נפטרה בתל אביב ב-20 במרץ 1987 ונטמנה בבית העלמין בחולון.
חברתה הקרובה שרה לוי תנאי ספדה לה:
על שמה רחובות בתל אביב ובמזכרת בתיה.
עיריית תל אביב קביעה לוח הנצחה לכבודה בחזית הבית בו עמד בית משפחתה ברחוב של"ג 5.
בתה איילה גורן ממשיכה דרכה במפעל לטיפוח עדות בישראל ומרצה בתחום זה באקדמיה למחול ומוזיקה בירושלים.
עם רוקד: תולדות ריקודי העם בישראל, ירושלים: תל אביב: שוקן, תשכ"ט.
ריקודי עדות בישראל, תל אביב: מסדה, 1982.
ריקודי עם : תדריך למדריך, תל אביב, 1970.
הבה נרקודה: עשרה ריקודי עם, תל אביב: המרכז לתרבות של ההסתדרות הכללית, המרכז לתרבות 1949–1953 (5 חוברות).
תדרכי נפשי עז -- עזי וזמרת יה -- אל גנת אגוז -- אנה הלך דודך -- גורן -- בא דודי -- דבקה רפיח -- מחול השנים - דודי לי -- מחול השנים - אתי מלבנון -- עץ הרימון -- כר' ד.
לא נבהלנו (אם הופלנו) -- באנה הבנות -- השחרחורת מהנחל (אל תראוני) -- קול דודי -- הנה מה טוב -- ארוממך -- הקוצרים הידד -- דבקה גלבע -- ובנו בתים -- שר -- כר' ה.
הבה נצא במחול -- עם שחר -- מזרה ישראל -- מזרה ישראל -- פצח בזמר -- רקוד זוגות מ"בת יפתח" -- זמר איכרים -- דודי דודי -- עדרים -- מחול הנוער
"ריקודי-עם כגילוי תרבות הכפר בישראל", בתוך: נ' אגמון (עורך), קמה - ספר-שנה של הקרן הקיימת לישראל לבעיות האדמה והכפר, ד, תשי"ב, עמ' 293–300.
גורלו של אפולו היא סדרת ספרים מאת הסופר האמריקאי ריק ריירדן, הכוללת חמישה ספרים: האורקל הנסתר, הנבואה האפלה, המבוך הבוער, קברו של הרודן והמגדל של נירון.
הסדרה מהווה מעין ספין אוף שני לסדרת פרסי ג'קסון והאולימפיים, אחרי גיבורי האולימפוס.
בשונה מגיבורי האולימפוס ובדומה לפרסי ג'קסון, הספר מסופר בגוף ראשון על ידי הדמות הראשית, אל השמש אפולו.
בסדרה זו זאוס, אביו של אפולו, מעניש אותו על פעילותו בסדרת "גיבורי האולימפוס", והופך אותו לבן תמותה.
בצורתו זו, פוגש אפולו באלה למחצה צעירה בשם מג מקפרי, וגורלותיהם נקשרים זה בזה.
בסדרה זאת שמות הפרקים הם שיר הייקו שמתאר בקצרה את הפרק.
בינואר, כחצי שנה אחרי שגאיה התעוררה, זאוס האשים בכך את אפולו, אל השמש, המוזיקה, הרפואה והנבואה בן ה-4,612 שנה שנידון לזמן לא מוגבל לחיות כנער בן תמותה.
הוא נוחת מהאולימפוס למנהטן ופוגש במרגרט "מג" מקפרי, בת דמטר חזקה, ויחד עם פרסי ג'קסון הם מצליחים להביא אותו בבטחה למחנה החצויים בעוד שאויביו הקדמונים רודפים אחריו.
בזמן החורף המחנה די ריק בדרך כלל, אולם הפעם, כך מתברר, יותר מהרגיל: שלושה חצויים (ובהמשך עוד שניים, ילדיו של אפולו) נעלמו.
אפולו ומג מגלים שמערת דלפי הגיעה למבוך ולא רק שהיא נשמרת על ידי פיתון, אויבו המיתולוגי של אפולו, אלא גם שלושה מהאורקלים האחרים שמורים על ידי טריאומווירט מרושע, שלישייה רומית קדמונית.
לחורשה מגיע גם ראש הטריאומווירט: נירון קיסר בכבודו ובעצמו, בן אלמוות כבר 1,930 שנה.
הם משחררים את החצויים ואת האל ומג נשארת לנסות לדבר איתו (מתברר שהוא גידל אותה לאחר שהרג את אביה המקורי).
מלכת המיירמקים מעניקה לחצויים ואפולו מפלט אווירי לעבר המחנה.
המחנה מותקף על ידי קולוסוס נירוניס, פסל ארד מונפש של נירון, אולם אפולו מצליח לקלל אותו בכוחו האחרון שנשאר לו: חץ מגפה, והפסל מאבד את הראש, פשוטו כמשמעו.
ליאו ואלדס חוזר, לשמחת כולם, ואפולו חש הקלה.
אחרי הנבואה שניתנה בספר הקודם, אפולו, ליאו ואלדס וקליפסו נמצאים בדרכם למציאת האורקל האפל תוך כדי כך שאפולו מנסה למצוא את מג ולהציל אותה מניצולו של נירון.
בספר מתגלה קיומו של קיסר נוסף בטריואמווירט, קומודוס, או "הרקולס החדש", אשר ניהל רומן עם אפולו בימי רומא העתיקה.
בבואם לאינדיאנאפוליס הם נאבקים בבלמאי, מפלצות עם ראש במקום הבטן ונימוס רב.
מצילה אותה קשתית בגיל העמידה, ציידת ארטמיס לשעבר, שגרה עם בת זוגה במפקדה חדשה שנקראת התחנה.
הם מגלים שבתם המאומצת ג'ורג'ינה נעלמה בעקבות כניסתה למערת טרופוניוס, שמהווה אורקל מסוכן במיוחד.
אמיתאה וג'ו, בעלות התחנה, מבקשות מהשלושה להשיב את ביתם ואת שפיותה, מה שדורש מהם להשיג את כס מנמוסינה, שעליו תוכל ג'ורג'ינה לשבת ולהגיד באופן מסודר את הנבואה שקיבלה באורקל.
במקביל מנסים השלושה להציל את מג, שמקום המצאה אינו ידוע להם.
האלה בריטומטריס פוקדת עליהם לצאת למסע חיפושים נוסף, על מנת למצוא את זוג הגריפונים הגרים בתחנה.
במהלך המסע, המתרחש בגן החיות, הם פוגשים את מג, שמצילה אותם מסגנו החדש של קומודוס – ליטיירסס, בנו של מידאס.
לאחר מכן הם מתכננים לפרוץ לארמונו של קומודוס, על מנת למצוא את ג'ורג'ינה, ואת כס מונמוסונה, כאשר בעוד שלושה ימים קומודוס מתכנן לשנות את שמה של אינדיאנפוליס ל"קומודיה", לערוך חגיגה ולהקריב (בין היתר) את אפולו.
בבואם לארמון הם מצילים את ג'ורג'י ועוד אסירים נוספים, ואת כס מנמוסינה, אך מג טוענת שיש עוד מישהו ומובילה את אפולו לאצטדיון בו יושבים קומודוס וחייליו.
מסתבר שהוא לכד את הקארפוס אפרסק ועומד לשרוף אותו מול עיניה של מג.
מתחיל קרב, ובסופו מגיעה תגבורת הכוללת את ליאו, פסטוס הדרקון וציידות ארטמיס.
אפולו ומג מצילים את אפרסק, פילה בשם ליוויה ובאופן מפתיע את ליטיירסס, שהופך לאויבו של קומודוס.
כאשר מושיבים את ג'ורג'ינה על הכס, היא מדברת בקולו של טרופוניס (בנו של אפולו) ומתגלה כי הוא ומג צריכים להגיע עם שחר אל מערת טרופוניוס.
בבואם למערה, הם נלחמים ביילים ואפולו שותה ממי הנהרות מונמוסינה ולתה, הזיכרון והשכחה, מה שאמורים לעשות בכניסה.
הם מגיעים למערה מלאה נחשים, ובעוד זכרונותיו של אפולו מבולבלים מג מתחילה לשיר על מנת לגרשם, ובשירתה חושפת את כל פחדיה וסודותיה.
אז מתברר שהיא קיבלה את הנבואה ולא אפולו, ואפולו מנסה לשאוב ממנה את הטירוף על ידי שאיפתו.
הם מצליחים להימלט, ואפרסק שנקרא לשם מביא אותם לתחנה.
הקרב בעיצומו, אך אפולו מכריע אותו על ידי כך שמצליח להתגלות בדמותו האמיתית.
מג מושבת על כס מונמוסונה ופולטת נבואה ארוכה מאוד, סונטה עם ארבעה בתים ושתי שורות.
ליאו מבין שצריך להזהיר את חצויי רומא החדשה ויוצא לשם לבד על גב פסטוס.
אפולו מבין שהוא ומג יצאו למסעם לעבר הקיסר השלישי, החסוי, דרך מבוך דיידלוס, וקורא לשם כך לגרובר הסאטיר.
יצא ב-1 במאי 2018. אפולו, מג וגרובר משוטטים במבוך של דידלוס ולאחר מכן מגיעים למקום בשם אאייתלס ושם מג חושפת שהמקום הזה היה בעבר ביתה.
הם מגלים שהקיסר החדש הוא קליגולה.
בתקופה הזאת דרום קליפורניה כולה תחת שריפות ענק שמתפרצות מתוך המבוך.
הם מגיעים לבית של פייפר מקלין ושואלים מכונית מהשכן.
הם יוצאים למבוך והם פוגשים את מדיאה, מכשפה נכדתו של הליוס, טיטאן השמש.
מדיאה שולטת בהליוס וכמעט הורגת אותם.
הם הולכים לאסוף את ג'ייסון גרייס מהפנימיה ואפולו מגלה על נבואה שקיבל על כך שפייפר, או ג'ייסון ימותו מידיו של קליגולה.
הם מגיעים לספינות של קליגולה ופייפר חוטפת זעזוע מוח.
קליגולה תופס אותם ואפולו מנסה להתאבד בניסיון נואש למנוע את התוכניות הזדוניות של הקיסרים.
מדיאה מצילה את חייו וג'ייסון משתמש ביתרון הרגעי שהיה לו כשדעתה הוסחה ומנסה להציל את כולם.
קליגולה דוקר אותו בגבו והוא מת.
לאחר מכן הם חוזרים שוב למבוך ומשחררים את הרופילה הסיבילה ובדרך משחררים את הליוס.
אאייתלס הוצמחה מחדש והרופילה מתיישבת שם.
אפולו ומג טסים לשדה תעופה קטן שם הם פוגשים את פייפר וליאו ואלדס שמספר להם שהם הצליחו לבלום את המתקפה על מחנה יופיטר ואפולו ומג טסים במטוס עם ארון הקבורה של ג'ייסון גרייס למחנה יופיטר.
יצא באוקטובר 2019. מספר על הגעת אפולו למחנה יופיטר ומציאת קברו של לוקיוס טרקוויניוס סופרבוס, מלכה האחרון של רומא שבקברו אמורים להיות ספרי הסיבילות.
בספר התרחש הקרב האחרון על רומא.
הספר נגמר כשאפולו ופרנק ז'אנג מביסים את שני הקיסרים, קומודוס וקליגולה, ריינה אווילה רמירס איריאנו הופכת לציידת, הייזל לבסק הופכת לפראיטור וכשאפולו ומג יוצאים למסע החיפושים האחרון – להביס את נירון.
בספר זה אפולו יוצא למסע חיפושים במטרה להרוג את נירון ואת פיתון.
אפולו ומג נחטפים על ידי חייליו של נירון, אך המפקדת של הצוות החוטף - לוגוסלווה - עוזרת להם ובורחת יחד איתם תוך כדי שהיא עושה עצמה נלחמת במג כדי שלא יחשדו בה.
הם בורחים למקום שנירון לא ימצא שם ושם מתכננים תוכנית: מג תלחם בלוגוסלווה בראש בניין לעיני המצלמות של נירון ואז אפולו ידחוף את לו מהבניין.
לאחר מכן אפולו ומג יסגירו את עצמם בפני נירון, כדי שלא יציף את ניו יורק באש יוונית, ובינתיים יגיע צוות שינסה להרוס את המכלים של האש היוונית.
כדי להגיע למכלים הם הולכים לטרוגליטים, חבריו של ניקו, בנו של האדס, החיים באדמה וטובים בלחפור כדי שיחפרו וינטרלו את המכלים, אך בדרך תוקפים אותם פרים שלא ניתן להרוג, כדי להרוג אותם בפקודתו של נירון.
בינתיים מחנה החצויים מתארגן לתקיפה של המבצר של נירון.
כשהם מגיעים לטרוגליטים של ניקו הם מתחילים לדון ואז, לפתע, נוחתים הפרים, שהיו אויבם המרים של ההטרוגליטים, ומתחילים להרוס כל מה שבדרכם.
אחרי האסון, לוקח את אפולו ומג אחד הטרוגלידיטים אל מגדלו של נירון.
ויל, ניקו ורייצ'ל נפרדים מהם.
אפולו ומג מסגירים את עצמם לנירון, והוא כולא אותם וכורת את ידיה של לוגוסלווה.
אפולו ולו נחלצים ומוצאים את מקור הכוח של נירון.
לו מקריבה את האלמוות שלה, ואחרי קרב עם נירון אפולו משמיד אותו ובכך הורג את הקיסר.
מחנה החצויים באים לעזור ומנצחים את צבא הקיסר.
אפולו הולך להתמודד עם אויבו פיתון.
הוא נופל עימו לתוך טרטרוס.
ומפיל אותו לכאוס, ובכך משחרר את האורקל.
אפולו נהפך שוב לאל, חוזר לאולימפוס, ולאחר מכן הולך לבקר את חבריו במקומות שונים, בתוכם מג מקפרי בפאלם ספרינגס.
אפולו/לסטר פפדופולוס – הדמות הראשית בסדרה.
אפולו הופך לבן תמותה בתור עונש מזאוס לאחר שבזמן המלחמה בענקים (גיבורי האולימפוס) היה עסוק בלשחק ביכולותיו הנבואיות של נצרו אוקטביאנוס בזמן המלחמה בענקים וגרם ליוונים והרומאים להילחם בתוך עצמם, ולא באויבים האמיתיים, הענקים.
אפולו יודע שעכשיו חצוי ישלוט בו ויחליט עליו וגורלותיהם ייקשרו זה בזה כל עוד אפולו בן תמותה.
אפולו אוהב להתרברב בעצמו ובכוחותיו, אך בהמשך הספר הוא מבין שהוא לא כזה נפלא ומדהים כמו שהוא חושב שהוא, אך הוא גם מבין את הערך האמיתי של חברות.
משתנה במהלך הסדרה ובסוף הספר השלישי מבטיח לג'ייסון גרייס שיזכור את חייו כבני תמותה.
מרגרט "מג" מקפרי – חצויה חזקה ובתה של דמטר.
אביה של מג נהרג על ידי נירון ומג אומצה על ידו.
בגיל 12 נשלחה לעבוד על אפולו כדי לקחת אותו לחורשת דודונה.
הם הגיעו למחנה החצויים, שם דמטר הכירה בה.
מג עזרה לאפולו להגיע לחורשה, אך למעשה רק הובילה אותו לנירון.
מג היא חצויה מאוד מאוד חזקה, ביחס לכוח הקטן של אימה.
למג שתי חרבות רומיות זהב קיסרי (על אף היותה חצויה יוונית) אשר מוסוות בתור הטבעות שלה.
בספר השלישי מסתבר שלפני שעברה לניו יורק, חיה בדרום קליפורניה בחממה בשם אאיתלס עם הרבה דריאדות.
ויל סולאס – בנם של אפולו ושל זמרת קאנטרי בשם נעמי.
סולאס מונה לאחר מותו של מייקל יו בקרב על מנהטן לראש ביתן אפולו.
ביסקסואל, בן זוגו של ניקו.
אחיה הקטן של ביאנקה ואחיה למחצה של הייזל.
היה דמות ראשית מאוד בסדרות הקודמות.
הומוסקסואל, בן זוגו של ויל סולאס.
כירון – קנטאור ומנהל הפעילויות במחנה.
אחיו למחצה של זאוס וחבר קרוב של אפולו.
פיתון – נחש מפלצת אויבו המושבע של אפולו שלאורך הסדרה חוסם את מערת הנבואה המקורית ביוון על מנת לחסום את נבואתה של רייצ'ל.
נירון קיסר "החיה" – קיסר רומי וראש הטריומווירט.
נצר של אוגוסטוס קיסר, בנו של אפולו, ולכן הוא נצר שלו.
הרג את אביה של מג ואימץ אותה.
מאוחר יותר מחפש את אפולו ושולח פסל ענק של עצמו, קולוסוס נירוניס, להרוס את מחנה החצויים כדי להקים במקומו ארמון.
פרסי ג'קסון – בנו של פוסידון ודמות ראשית בסדרות הקודמות.
עוזר לאפולו להגיע למחנה החצויים בתחילת הספר הראשון ובסוף עוזר לו להביס את פסל הענק של נירון.
בספר מקבל תפקיד דמות משנית מאוד, ביחס לתפקיד בסדרות הקודמות.
בסדרה הנוכחית הוא לומד באוניברסיטה של רומא החדשה.
קיילה נולס – נולדה מזוגיות הומוסקסואלית של אפולו וקשת קנדי בשם דארן נולס.
אוסטין לייק – בנו של אפולו, נולד מזוגיות של אפולו ומרצה בשם לטרישה לייק.
הארלי – בנו של הפייסטוס.
גאון במכונאות אבל עלול להיות קצת הרסני.
מעריץ את אחיו ליאו ומחפש אותו לאורך הספר הראשון.
ליאו ואלדס – בן הפייסטוס, דמות ראשית מהסדרה הקודמת.
ברח כשמצא את אהובתו קליפסו.
קליפסו – דמות מיתולוגית אגדית שנכלאה באי אוגיגיה משום שתמכה באביה אטלס במלחמתו נגד האלים.
פייפר מקלין – בת אפרודיטה, חברתו של ג'ייסון.
דמות ראשית מהסדרה הקודמת, דמות עיקרית בספר השלישי.
עברה לאוקלהומה בגלל "בעיות כספיות" של אביה.
בספר האחרון מסופר כי התחילה לצאת עם של.
ג'ייסון גרייס – בן יופיטר, החבר של פייפר לשעבר.
נהרג בידי קליגולה וגופתו נשרפה בספר הרביעי במחנה יופיטר.
קומודוס "הרקולס החדש" - קיסר נוסף של הטריומווירט שמהווה האויב הישיר בספר השני.
מצוין גם רומן הומוסקסואלי שהתרחש בינו לבין אפולו בימי רומא העתיקה טרם שלטונו.
מת בספר הרביעי לאחר קרב עם אפולו.
קליגולה "נאוס הליוס" - הקיסר השלישי של הטריומווירט שמהווה את האויב המרכזי בספרים השלישי והרביעי.
רוכב על סוס מדבר בשם אינקיטאטוס שחושב שהוא שולט בקליגולה.
דודו של נירון ואחיינו של טיבריוס (שאותו רצח בפקודתו נייבוס סוטוריוס מקרו).
מתואר כפרנואיד שמחליף את המשמר שלו כל כמה זמן.
זומם להפוך לאל השמש החדש בעזרת מדיאה.
הורג את ג'ייסון בדקירה בין השכמות על היאכטה שלו.
מתואר שהוא ומשמרו יוצאים צפונה כדי להשמיד את מחנה יופיטר.
פרנק שרף אותו בעזרת המקל שמחזיק את חייו והרג אותו בספר הרביעי.
ריינה אווילה רמירס-אריאנו - פריאטורית במחנה יופיטר.
אמורה להציל את אפולו בקבר טרקוויניוס.
הצטרפה לציידות ארטמיס בסוף הספר הרביעי לאחר שאפולו גרם לה להבין את משמעות הנבואה שקיבלה מאפרודיטה.
גורלה של מלכה הוא סרט אוסטרי העוסק בסיפורה של אליזבת, נסיכת בוואריה הידועה בכינוי "סיסי".
הסרט בוים בידי ארנסט מרישקה עם רומי שניידר בתפקיד הראשי.
אמה של שניידר, מגדה שניידר, גילמה בסרט את אמה של סיסי.
הסרט הוא האחרון מתוך טרילוגיית סרטים של מרישקה העוסקים בסיסי.
הוא יצא לאקרנים בעקבות הצלחתם המסחררת של הסרטים הקודמים בסדרה "סיסי" ו"סיסי הקיסרית הצעירה".
מרישקה היה מעוניין להוציא סרט נוסף על סיסי, אולם רומי שניידר סרבה להמשיך ולשחק אותה למרות רצונה של אמה להמשיך ולשחק את אמה של סיסי.
עם זאת, אף על פי ששיחקה במהלך הקריירה שלה בעוד עשרות סרטים שזכו להצלחה, חלקם בתפקידים בעלי אופי שונה לחלוטין מתפקידה כסיסי, דבקה בשניידר דמות זאת עד מותה.
למרות רצונה המוצהר להתרחק מדמותה ותדמיתה של הנסיכה, היא מילאה שוב את דמותה של סיסי בסרטו של לוקינו ויסקונטי "לודוויג" (1972).
הקיסרית סיסי נהנית מחופשה בהונגריה בחברתו של ידידה הרוזן דיולה אנדראשי.
עם זאת, החופשה נהרסת כאשר אנדראשי מתוודה שהוא מאוהב בה.
סיסי חוששת מפני מעשה פזיז של אנדראשי, ועל כן חוזרת לווינה אל בעלה הקיסר פרנץ.
החיים בחצר המלוכה קשים עבורה מאוד, שכן חמותה סופי ממשיכה להתערב בחייה ובגידול בתה אשר נקראת גם היא סופיה.
סיסי ופרנץ מתכננים חופשה בבאד אישל, אולם אז סיסי מאובחנת עם שחפת קטלנית.
בהוראת הרופאים, נאלץ פרנץ להוציא את בתם מידיה ולהעביר אותה לאמו.
סיסי מאבדת את הרצון לחיות, וכדי לשפר את מצבה היא נשלחת לטיולים במדיירה וקורפו.
בסופו של דבר אמה, הדוכסית לודוביקה מצליחה להחזיר לה את שמחת החיים.
סיסי חוזרת אל בעלה, ומתלווה אליו בביקור במה שנותר מנחלות בית הבסבורג באיטליה.
אלא שהלאומנים האיטלקים מארגנים הפתעה עבר הזוג המלכותי האוסטרי.
במילאנו, מתחזים משרתים פשוטים וגסים לאצילי העיר אשר אמורים להקביל את פני הקיסר והקיסרית.
כאשר הזוג מבקר בלה סקאלה, מתחילה הלהקה לנגן את ההמנון הקיסרי אולם באמצע עוברת לנגן קטעים בעלי אופי לאומני מתוך "נבוקו", והמשרתים המתחזים לאצילים שרים אותם בהתלהבות רבה כמחאה נגד השלטון האוסטרי במילאנו.
סיסי מצילה את המצב כאשר היא מוחאת כפיים בסיום.
לאחר מכן מוצגים האצילים המזויפים בפני הקיסר והקיסרית ומביישים בהתנהגותם את האצילים האמתיים.
לאחר מכן נוסע הזוג לבקר בוונציה, ונתקל בקבלת פנים עוינת לא פחות.
כאשר הסירה המלכותית מפליגה לאורך התעלה הגדולה מתכנסים כל התושבים בבתים.
חלונות מוגפים נפתחים ודגלי איטליה מושלכים מהם.
כאשר הזוג יורד מהסירה בכיכר סן מרקו, המוני ונציאנים ממתינים, אולם במקום להריע רק עומדים בדממה ומביטים בעוינות.
עם זאת, סיסי מבחינה לפתע בבתה ורצה לחבק אותה לעיני כל.
האיטלקים מתרגשים, ומריעים בהתלהבות לזוג המלכותי.
גורים וחברים היא סדרת טלוויזיה אמריקאי-קנדית לילדים בהנפשה ממוחשבת שנוצרה על ידי הרלנד ויליאמס.
לסדרה הופקו 5 עונות ו-116 פרקים באורך 24 דקות, כאשר היא שודרה במקור בארצות הברית בערוץ דיסני ג'וניור החל מ-14 באפריל 2017 עד 20 בינואר 2023. בישראל הסדרה שודרה בדיבוב עברי באותה רשת שידור, כאשר פרקה הראשון שודר ב-15 בינואר 2018 והאחרון ב-31 במרץ 2023.
שיר הפתיחה של הסדרה במקור בוצע על ידי אנדי בין ובעברית על ידי גילן שחף.
עונות 1–3 עלו בדיסני+ לכבוד השקתה בישראל ב-16 ביוני 2022 והשאר מאוחר יותר.
העלילה עוסקת בשני כלבים תאומים, בינגו ורולי, אשר אוהבים לטייל בשכונה שלהם כאשר הבעלים שלהם בוב עוזב את הבית.
בינגו (Bingo) — כלבלב אפרפר שחור בעל קולר כחול עם ברק.
הוא המנהיג של רולי ושל עצמו.
בינגו תמיד מוכן לצאת למשימות עם אחיו כדי לעזור למישהו נזקק.
רולי (Rolly) — כלבלב חום בהיר בעל קולר אדום עם עצם זהב.
הוא מטופש ולא חכם כמו בינגו.
אוהב ללעוס כל מה שהוא יכול למצוא.
בוב (Bob) — הבעלים של בינגו, רולי, היסי וה.ה.א.ב.
היסי (Hissy) — חתולה סגולה, שדואגת לבינגו ולרולי כמו אחות גדולה.
בכמה פרקים, היא בסופו של דבר הולכת יחד עם בינגו ורולי אל המשימות שלהם.
ה.ה.א.ב (A.R.F) — כלב רובוטי שבוב המציא.
הדיבוב העברי בוים על ידי שרון בורגאוקר (בין השנים 2018-2020) ותומר שביט (משנת 2020 עד סיום הסדרה), והופק על ידי ענבר שטגר עזרא וטלי מוזס נתנאל (בין השנים 2018-2019).
שם הדמותמדבב/ת באנגליתמדבב/ת בעבריתבינגואיסק ראיין בראון (עונות 1–3)אלישע ויליאמס (עונות 4–5)עמית מטלוןרוליסם לווג'נינו (עונות 1–3)גרייסן ניוטון (עונות 4–5)שני אליהוהיסיג'סיקה דיצ'יקובר סבירבובהרלנד ויליאמסשמחה ברבירוה.ה.א.בטום קניליאור חקון
גורל: סאגת ווינX היא סדרת נעורים בריטית-איטלקית, מסוגת דרמה ופנטזיה, שמשמשת כעיבוד לייב אקשן לסדרת הטלוויזיה המונפשת "מועדון ווינX" שנוצרה על ידי איג'יניו סטראפי.
הסדרה הוכרזה במרץ 2018, כאשר היא פותחה על ידי סטראפי ונוצרה על ידי בריאן יאנג שמשמש כשואו-ראנר שלה.
הסדרה הופקה כחלק מאסטרטגיה שיווקית, שנועדה להתאים את סדרת ההנפשה המיועדת לילדים בגילאי 5–10 לקהל יעד של מתבגרים בגילאי 14–25 שגדלו עליה.
עלילת הסדרה עוקבת אחר בני-נוער הלומדים במכללת אלפיה בעולם האחר, שמתמודדים עם קשיי התבגרות לצד איומים מסוכנים.
בסדרה מככבים בתפקידים הראשיים אביגיל קוון, האנה ואן דר ווסטהויסן, פרשס מוסטפא, אליוט סולט, אלישע אפלבאום, סיידי סוברל ופאולינה צ'אבז (עונה 2).
הסדרה הופצה בכ-190 מדינות באמצעות שירות הסטרימינג נטפליקס, כאשר הופקו לה שתי עונות ו-13 פרקים שאורכם 47–56 דקות.
העונה הראשונה הכוללת שישה פרקים הופצה בשירות ב-22 בינואר 2021, והעונה השנייה והאחרונה הכוללת שבעה פרקים הופצה בשירות ב-16 בספטמבר 2022. הסדרה גרמה למספר מחלוקות וקיבלה ביקורות מעורבות מהמבקרים, כמו כן היא הובילה למספר השפעות.
בעקבות הפופולריות של הסדרה הפכו אותה למותג הכולל רשימות השמעה, סדרת ספרים מסוגת רומן, ביגוד, בובות אספנות, איפור ועוד.
בנובמבר 2022 הסדרה בוטלה על ידי נטפליקס, דבר שבעקבתו עלילתה נשארה בקליף האנגר.
מעריצי הסדרה החלו קמפיין למען חידוש הסדרה לעונה השלישית, בעוד שסטראפי ניסה לעשות משא ומתן עם נטפליקס למען חידושה.
בשנת 2023 נודע שחברת Maverick שבבעלות Mad Cave Studios תוציא לאור סדרת רומניים גרפים שימשיכו את עלילת הסדרה, כאשר הכותבת הראשית שלהם היא אוליביה קוארטרו-בריגס.
הרומן הגרפי הראשון יצא לאור ב-13 באוגוסט 2024, השני יצא ב-22 ביולי 2025 והשלישי צפוי לצאת במחצית הראשונה של שנת 2026.
עלילת הסדרה מתרחשת בעיקר בעולם האחר, עולם שמתקיים במקביל לעולם הראשון, אשר מכונה גם כדור הארץ, כאשר הוא מחולק לשבע ממלכות שרק חמש מהן מוזכרות.
הממלכות הן סולריה, הממלכה החזקה ביותר בה שולטת המלכה לונה (קייט פליטווד); ארקליון שידועה בתרבות לוחמים עזה; לינפאה, מלאה בג'ונגלים שופעים וצפופים, צמחים ובעלי חיים מגוונים; אנדרוס שיש בה תחנת כוח הידרואלקטרית; ופולאריס, מקום קפוא אליו מוגלים אסירים.
הסדרת עוקבת אחר בני-נוער הלומדים במכללת אלפיה שנמצאת בממלכת סולריה, כאשר חלקם לומדים להשתמש בקסם (פיות) וחלקם לומדים מיומנויות לחימה (מומחים).
כשהפיות משתמשים בקסם העיניים שלהם משנות צבע.
בעבר הפיות גם יכלו להצמיח כנפיים, אך הם איבדו את היכולות הזאת.
במהלך הסדרה הקסם להצמיח כנפיים חוזר.
קו העלילה העיקרי של הסדרה מתמקד בבלום (אביגיל קוון), פיית אש שהתגוררה בגרדניה, עיר בקליפורניה (ארצות הברית) שנמצאת בעולם הראשון.
לאחר ריב עם אמה ונסה פיטרס (אווה בירת'יסטל), בלום גילתה שהיא פיה והגיעה למכללת אלפיה בליווי פארה דאולינג (איב בסט), מנהלת המכללה בזמנו.
במכללת אלפיה בלום ישנה בסוויטת ווינX שכוללת שלושה חדרי שינה, חדר רחצה, סלון ואזור מטבח.
בחדר שינה הראשון ישנות בלום ואיישה (פרשס מוסטפא), פיית מים והחברה הכי טובה של בלום; בחדר שינה השני ישנות פיית המחשבות מוזה (אלישע אפלבאום) ופיית האדמה טרה (אליוט סולט); ובחדר שינה השלישי ישנה פיית האור סטלה (האנה ואן דר ווסטהויסן) שאליה הצטרפה בעונה השנייה פיית האדמה פלורה (פאולינה צ'אבז).
במהלך הסדרה הפיות מתמודדות עם קשיי התבגרות לצד איומים מסוכנים, כאשר הן מתמקדות בעבר של בלום והכוחות שלה, בין היתר על להבת הדרקון, כוח קסום שמסוגל להרס רב.
בלום רבה עם אימה בעולם הראשון, בהתקף זעם יצא ממנה אש ששרף ביתה, אימה נפצעה קשה.
פארה דאולינג מוצאת אותה וגורמת לה לבוא לאלפיה בעולם האחר, ההורים של בלום לא יודעים שהיא פיה וחושבים שאלפיה זו פנימייה בין-לאומית בשווייץ.
בלום מגלה שהיא "ילדת חילוף" – תינוקת שהוחלפה בלידה.
במשך כל העונה בלום מנסה להבין מי היא באמת ומי אלו ההורים שלה.
בסוף העונה בלום חוזרת לביתה בעולם הראשון עם חברותיה הפיות כדי לספר להורים שלה מי היא באמת.
העונה השנייה מתחילה בכך שפיות מאלפיה מתחילות להיעלם.
פלורה – בת דודה של טרה, מצטרפת לאלפיה.
החבורה מנסות לחשוף את רוזלינד בטקס של כל בוגרי אלפיה, אך נכשלות.
רוזלינד מכריזה שיש מכשף דם שהתחיל לחטוף פיות ולקחת את כוחותיהן, היא גם אומרת שיש בבלום את הכוח להציל את הכל – להבת הדרקון.
בלום עדיין נחושה לדעת מי הם הוריה האמיתיים.
היא מגלה שאמא שלה היא זאת שהיה לה את להבת הדרקון לפני 1000 שנים, אימה עשתה הרבה טעויות שגרמו למוות של אנשים רבים (אלו "השרופים"), זאת הסיבה שהשרופים רדפו אחרי בלום.
בסוף העונה בלום עוברת לעולם האפל כדי לפגוש את אימה.
במהלך הסדרה ישנן מספר הפניות תרבותיות, כאשר מוזכרים בה טינקר בל, הארי פוטר, ג'ף בזוס ואניה.
בעונה השנייה איישה, שאחד מתחביבה הוא לשחות, לבשה ז'קט כמו של אלוף השחייה ג'קסון מרצ'טי (קדאר ויליאמס-סטרלינג) מהסדרה "חינוך מיני".
בלום (אביגיל קוון) – פיית אש בת 16, שגודלה בכדור הארץ על ידי הורים אנושיים.
בלום היא תלמידת שנה ראשונה שותפתה לחדר של איישה, ממנה היא מגלה שהיא הוחלפה בלידתה.
סטלה (האנה ואן דר ווסטהויסן) – נסיכת סולריה ופיית אור בעלת חוש אופנתי.
שלא כמו שאר שותפותיה למעונות, סטלה כבר נמצאת בשנת לימודיה השנייה באלפיה.
איישה (פרשס מוסטפא) – פיית מים אתלטית; תלמידת שנה ראשונה באלפיה ושותפתה לחדר של בלום.
טרה הארווי (אליוט סולט) – קווירית; פיית אדמה, אחותו של סאם ובת דודתה של פלורה.
שלא כמו שאר שותפותיה למעונות, טרה גודלה באלפיה מגיל צעיר בעקבות עבודתו של אביה.
מוזה (אלישה אפלבאום) – פיית מחשבות המסוגלת לחוש את רגשותיהם של הסובבים אותה.
מוזה היא תלמידת שנה ראשונה ושותפתה לחדר של טרה.
סקאי (דני גריפין) – בן זוגה לשעבר של סטלה ובנו של גיבור המלחמה המנוח אנדראס מאקרליון.
סקאי נלקח תחת חסותו של סול סילבה, והוא מומחה הנמצא בשנת לימודיו השנייה באלפיה.
ביאטריקס (סיידי סוברל) – פיית אוויר עם היכולת ליצור ברקים יש מאין, ותלמידת שנה ראשונה המנסה לחשוף את ההיסטוריה האפלה של אלפיה.
ריבן (פרדי ת'ורפ) – מומחה בשנת לימודיו השנייה באלפיה וחברו הטוב ביותר של סקאי.
בהמשך, ריבן מתחיל לנהל קשר רומנטי עם ביאטריקס.
ונסה פיטרס (אווה בירת'יסטל) – אמה המאמצת של בלום, שאינה מודעת לעובדת היותה של בלום פיה, ושסובלת מפצעי כוויה ממדרגה שלישית בעקבות תאונה בה בלום איבדה את השליטה ביכולותיה.
סול סילבה (רוב ג'יימס-קולייר) – מדריך מחלקת המומחים ואחראי הביטחון של אלפיה; שלקח תחת חסותו את סקאי לאחר מותו של אביו.
פארה דאולינג (איב בסט) – מנהלת אקדמיית אלפיה.
פלורה (פאולינה צ'אבס) - פיית אדמה אופטימית, שהיא בת דודתם של טרה וסם, ואשר נקלטת במהירות על ידי קבוצת הפיות ווינקס.
דיין (תיאו גרהאם) – קוויר; מומחה מתלמד בשנתו הראשונה, שמתיידד עם טרה, ריבן וביאטריקס; ובהמשך מתאהב גם בריבן וגם בביאטריקס.
סאם הארווי (ג'ייקוב דודמן) – פיית אדמה בעל היכולת לעבור דרך קירות וחפצים מוצקים ואחיה של טרה, שבהמשך מתחיל לצאת עם מוזה.
בן הארווי (אלכס מקווין בעונה 1, דניאל בטס בעונה 2) – אביהם של טרה וסאם, והפרופסור לבוטניקה של אקדמיית אלפיה.
מייק פיטרס (ג'וש קאודרי) – אביה המאמץ של בלום, שאינו מודע לעובדת היותה של בלום פיה.
קאלום (הארי מייקל) – עוזרה האישי של גברת דאולינג; שבהמשך נחשף שהוא משתף פעולה עם ביאטריקס.
רוזלינד (לזלי שארפ בעונה 1, מירנדה ריצ'רדסון בעונה 2) – מנהלת אקדמיית אלפיה לפני המנהלת דאולינג, שמתה לכאורה לפני אירועי הסדרה.
בהמשך מתגלה שהיא נכלאה מתחת לאלפיה וזוממת להשתלט שוב על אלפיה.
המלכה לונה (קייט פליטווד) – מלכת סולריה ואמה של סטלה.
מס' בסדרה מס' בעונה שם הפרק בעברית שם הפרק במקור בימוי תסריט תאריך שידור מקורי11"אל המים ואל הפרא""To The Waters And The Wild"ליסה ג'יימס לארסוןבריאן יאנג22 בינואר 202122"כאן אין זרים""No Strangers Here"ספיד ויד33"תקוות אנושיות כבדות""Heavy Mortal Hopes"האנה קוויןויקטוריה באטה44"איזה מלאך הרוס""Some Wrecked Angel"ניסיול ר.
לוי55"לקמול לתוך האמת""Wither Into the Truth"סטיפן וולפנדןויקטוריה באטה ושרה הופר66"לב קנאי""A Fanatic Heart"בריאן יאנג
"מועדון ווינX" היא סדרת טלוויזיה מונפשת איטליקית שפותחה על ידי איג'יניו סטראפי במהלך שנות ה-90, כאשר היא עלתה לשידור באיטליה בשנת 2004 ומאז שודרה במעל 150 מדינות וזכתה להצלחה רבה, שבאה לידי ביטוי בהפקת עונות נוספות, סרטי קולנוע, מחזות זמר, משחקי וידאו, מגזינים ומרצ'נדייזינג.
בשנת 2011 חברת ViacomCBS האמריקאית ראתה את הפוטנציאל של הסדרה ושל חברת ההפקה הראשית שלה, Rainbow S.p.A האיטלקית, ולכן רכשה 30% ממנה.
הרכישה הגדילה את תקציבה של חברת ההפקה האיטלקית, ובזכות כך המייסד שלה, סטראפי, שיתף במאי 2011 שיש לו חלום להפיק עיבוד לייב אקשן לסדרה.
בפסטיבל הסרטים של איסקיה שהתרחש ביולי 2013, הצהיר סטראפי שהוא מתכנן עיבוד לייב אקשן לסדרה.
בפברואר 2016 הוכרז על הפקת סרט קולנוע בגרסת לייב אקשן עבור הסדרה, אשר יופץ על ידי האחים וורנר ויופק על ידי Rainbow S.p.A ו-Hollywood Gang Productions שבבעלות ג'יאני נונרי, כאשר הוא לא הופק מסיבות לא ידועות.
במרץ 2018 הוכרז על הפקת סדרה זו, כאשר נאמר שהיא תותאם לקהל יעד של מתבגרים, בשונה מסדרת ההנפשה שהותאמה לילדים, ושהיא תופץ באמצעות שירות הסטרימינג נטפליקס.
הסדרה פותחה עבור מתבגרים שעדיין אוהבים את סדרת ההנפשה, בעוד שהיא גם מותאמת עבור קהל חדש שלא צפה בה.
במאי 2019 הצהיר סטראפי שהוא מתכנן להתמקד בהפקות לייב אקשן כדי להשלים את החוויה שלו באופן מקצועי בתור מפיק ועל מנת לציבור ניסיון בתחום למען פיתוח סדרה זו, כאשר כחלק מההתמקדות שלו הוא לקח חלק בהפקת הסדרה "מועדון 57".
סטראפי שיתף שהוא לא היה מעורב בהפקת הסדרה כמו שהוא היה רוצה, הוא אמר "הלוואי שזה היה יותר, כי אלה התינוקות שלי", כמו כן הוא הוסיף שהוא התפשר לגבי כמה דברים שקשורים לסדרה ושהיו בחירות שהוא לא העדיף, דבר שגרם לו לסבול ולקחת סיכון.
ביולי 2019 הוכרז ששם הסדרה יהיה "Fate: The Winx Club Saga" (בתרגום לעברית: "גורל: סאגת מועדון ווינX"; נעשה בכוונה שימוש במילה "Fate" מפני שפירושה באיטלקית הוא "גורל" וגם "פיה") ושיהיה לה תקציב גדול, כאשר בהמשך שם הסדרה שונה לשמה הנוכחי.
עוד הוכרז שיוצר הסדרה והשואו-ראנר שלה הוא בריאן יאנג, אשר לקח חלק בהפקת סדרות הנוער "יומני הערפד" ו"קייל XY".
הסדרה הופקה על ידי Archery Pictures שדרכה הפיקו בפועל את הסדרה ג'ודי קוניהאן, כריס ת'יקייר וליס סטיל (עונה 2), בשיתוף Young Blood Productions ו-Rainbow S.p.A שדרכה הפיקו בפועל את הסדרה ג'ואן לי וכריסטיאנה בזלי.
יאנג משמש גם כמפיק בפועל של הסדרה.
מפיקי הסדרה הם ג'ון פין, מקדרה קלהר, ג'ון קוויל ואדמונד סמפסון (עונה 2).
העונה הראשונה של הסדרה הופצה בשירות בינואר 2021, כאשר היא בוימה על ידי ליסה ג'יימס לארסון, האנה קווין וסטיפן וולפנדן.
לקראת סוף יוני 2020 דווח על ידי אתר "What's on Netflix" שהסדרה חודשה לעונה שנייה טרם יציאתה, דבר שמעיד שמהמרים על הצלחתה.
בפברואר 2021 הסדרה חודשה לעונה שנייה באופן רשמי, כאשר היא הופצה בשירות בספטמבר 2022 ובוימה על ידי אדוורד בזאלגט, סאלי אפראמיאן ודייוויד מור.
בריאיון שפורסם באוקטובר 2022 יאנג אמר שהוא עובד על העונה השלישית ו"אם אנשים ימשיכו לצפות בסדרה, אנחנו נמשיך לעשות אותה".
עם הסדרה החדשה הזו אנחנו הולכים לתת מענה לשוק יעד של מעריצים חדשים".
באפריל 2019 החלה להיות משודרת העונה השמינית של סדרת ההנפשה, שבשונה מהעונות הקודמות היא התמקדה בקהל יעד צעיר יותר, דבר שבא לידי ביטוי בהורדת קווי העלילה, שינוי ההנפשה ושינוי מראה הדמויות לצעיר יותר.
שינוי זה, שנעשה בעקבות תחרות בתחום סדרות ההנפשה, גרם לתלונות מצד הצופים המתבגרים שעדיין אוהבים את הסדרה.
בתגובה לכך סטראפי אמר שסדרת הלייב אקשן תותאם לקהל יעד של מתבגרים ושהיא תהיה נועזת ואפלה ממה שהצופים יכולים לדמיין, כמו כן שהדברים שהיו צריכים להיכתב בעונה יודגשו בסדרה זו - מערכות היחסים, המריבות וסיפורי האהבה.
סדרה זו בעלת גוון אפל בהשוואה לסדרת ההנפשה שהיא בעלת גוון קסום, כמו כן היא כוללת תכנים הקשורים להתבגרות, דברים שלא התעסקו בהם בסדרה המקורית, ביניהם משיכה מינית, יחסי מין, סמים ואלכוהול.
בדומה לסדרת ההנפשה, הליבה של כל דמות נותרה ללא שינוי וישנו חוסר התמקדות בדמויות הגבריות, דבר שסטראפי התעקש עליו.
הוא סיפר שנטפליקס ציינה ש"טוב לתת קצת יותר רלוונטיות למין הגברי", אך הוא נלחם "לא לשנות את ערכי ההיסטוריה שבה נשים הן השולטות".
יאנג שיתף שהרבה חומרים מסדרת ההנפשה שונו או לא הופיעו מפני שהם לא התאימו לקהל יעד של מתבגרים, כמו כן הוא רצה לתת לצופים סיפור שהם לא ראו בעבר.
מבחינה עלילתית השינויים הבולטים ביותר בין סדרה זו לסדרת ההנפשה הם שלא כל הדמויות מופיעות, בין היתר פיית הטכנולוגיה טקנה שמשמשת כדמות ראשית בסדרת ההנפשה.
בנוסף בעונה הראשונה לא הופיעה פיית הטבע פלורה, שגם משמשת כדמות ראשית בסדרה ההנפשה, אם כי הוזכרה בה והופיעה בעונה השנייה.
בנוסף בסדרה זו לא מופיעות הסיידקיק שהיו בסדרת ההנפשה, ביניהם חיות המחמד והפיקסיות.
בסדרת ההנפשה מוזה היא הפיה של המוזיקה, ואילו בסדרה זו היא פיית מחשבות (סטראפי שיתף בריאיון שהוא רצה להוסיף לסדרת ההנפשה פיה בעלת כוח טלפתיה, שבסדרה זו זה אחד מהכישורים של פיית מחשבות, אך בשל העובדה שבסדרת המקור למוזה היו כוחות דומים הרעיון נזנח).
סקאי וסטלה בסדרה זו היו זוג, דבר שלא קרה בסדרת ההנפשה, שם סטלה הייתה בת זוג של המומחה ברנדון שלא מופיע בסדרה הזו וסקאי היה בן זוג של בלום, דבר שלבסוף קרה גם בסדרה זו.
בסדרת ההנפשה איישה, בלום, סטלה וסקאי בני מלוכה ובסדרה זו רק סטלה נסיכה.
בסדרת ההנפשה הפיות והמומחים לומדים בבתי ספר נפרדים ובסדרה זו הם לומדים באותו מקום, כמו כן יש בסדרה זו פיות ממין זכר ומומחים ממין נקבה, דבר שלא היה בסדרת ההנפשה.
על שינוי זה יאנג אמר "בנים יכולים להיות פיות - זו המאה ה-21".
לאחר שנכתב הפיילוט של הסדרה, אנשי הצוות של סדרת ההנפשה, ביניהם מולי קווין, שדיבבה את דמותה של בלום בדיבוב ההוליוודי, ופרנצ'סקו ארטיבאני, אחד מתסריטאיי סדרת ההנפשה, נפגשו עם צוות ההפקה של סדרה זו ובחנו את התסריט.
ארטיבאני סיפר על הפגישה: "הם [צוות ההפקה של סדרה זו] סיפרו על הפרויקט, אך בעיקר הם שאלו שאלות מכייון שהם רצו להבין כמה היבטים על הדמויות והסיפורים.
למעשה היו להם כבר רעיונות מאוד ברורים לגבי מה שהם רוצים לעשות, אז זה היה יותר פגישה דיפלומטית.
הם אספו סדרה של הערות, הצעות והתנגדויות לייעוץ שהתמקדו בתסריט, והדגישו את כל אותם הדברים שלא היו נכונים מנקודת המבט של הסדרה המונפשת, מתוך הבנה כמה סטתה סדרה [זו]."
עבודת כתיבת העלילה והקשתות הנרטיביות של סדרה זו נמשכה כשנה.
עקב עניין של תקציב ורצון שהצופים יעשו בינג' על הסדרה, יש לה מספר מועט של פרקים, דבר שעל פי יאנג נחשב כאתגר "מפני שיש כל כך הרבה דמויות ויש כל כך הרבה קווי עלילה".
תסריטאיי העונה הראשונה של סדרה זו כוללים את יאנג, ספיד ויד, ויקטוריה באטה, ניסיול ר.
לקראת סוף ספטמבר 2020 החלה הכתיבה לעונה השנייה של הסדרה, טרם חידושה באופן רשמי.
העונה השנייה נכתבה על ידי יאנג ובאטה, אשר לקחו חלק בכתיבת העונה הקודמת, לצד הכותבים אמנדה רוזנברג, טליה גונזלס, ונסה ג'יימס בנטון, שאינה פיוול וגרגורי לוקליר.
ג'יימס בנטון סיפרה שהיא הצטרפה לצוות התסריטאים בעקבות עבודתה על הסדרה "המדריך לרוצח" ושהיא צפתה בסדרת ההנפשה בילדותה.
עוד היא סיפרה שהכותבים רצו להיות נאמנים לסדרת ההנפשה כמה שאפשר.
יאנג שיתף שהיה לו קל יותר לכתוב את העונה השנייה מפני שהוא כבר הכיר את צוות השחקנים.
בכתבה שפורסמה באוגוסט 2022, חודש לפני הפצת העונה השנייה, נודע שדומתה של טרה תהיה קווירית, כאשר בצפייה בה התגלה שהיא לסבית.
אליוט סולט, שמגלמת את דמותה של טרה והיא לסבית בעצמה, אמרה שהדמות הייתה אמורה לצאת מהארון בעונה הראשונה, כמו כן היא סיפרה שהיא "נרגשה מעל הירח" כשזה קרה.
עוד היא הוסיפה שהסצנה הזו הזכירה לה את הרגע בו היא יצאה לראשונה מהארון.
תחילה טרה יצאה מהארון מול בת דודתה, פלורה, כאשר השחקנית שמגלמת אותה, פאולינה צ'אבז, שיתפה שבחזרות לסצנה סולט גרמה לה לדמוע.
בהמשך טרה יצאה מהארון מול חברותיה, כאשר יאנג שיתף שהוא צפה בסצנה הזו הוא בכה ושיתף שזו אחת מהסצנות האהובות עליו, כמו כן הוא סיפר שבגלל שטרה היא דמות שלא הופיעה בסדרת ההנפשה זה אפשר לצוות הכותבים "קצת יותר מרחב פעולה איתה".
בנוסף לטרה, ישנה בסדרה עוד דמות קווירית, דיין, שהתגלה בעונה הראשונה שהוא הומו, לאחר שפרט זה פורסם עליו פרק זמן קצר לפני הפצתה.
יאנג, שהוא הומו בעצמו, שיתף שאלמנטים מהחוויות שלו נמצאות בסיפור של הדמויות.
יאנג סיפר שבמידה והסדרה הייתה מתחדשת לעונה שלישית היו מופיעים בה הקשרים נוספים לסדרת ההנפשה "מבלי לעשות זאת מילה במילה".
עוד הוא סיפר שהצופים היו מגלים עוד מידע על ממלכת החושך, על הקשר של בלום ואמה, על התהליך של מוזה מאז שוויתרה על להיות פיה, על השפעות ההקרבה של פלורה בקרב הסופי בעונה השנייה, על מי יהיה המנהיג החדש של אלפיה ועל הקשר של איישה וגריי.
כמו כן הוא סיפר שלאחר שהתגלה בעונה השנייה שביאטריקס היא עיבוד לדמותה של סטורמי, אחת המכשפות משלישיית בנות טריקס שהופיעו בסדרת ההנפשה ושימשו שם כאויביות העיקריות של הפיות, הוא רצה שיופיעו בעונה השלישית עיבודים לשאר המכשפות, אייסי ודארסי, לאחר שהוזכרו בפרק הסיום של העונה השנייה.
סטראפי החליט שצוות שחקני הסדרה יהיה דובר אנגלית ולא איטלקית, שפת המקור של סדרת ההנפשה, בטענה ש"אף אחד לא מדבר איטלקית מחוץ לאיטליה ובאמריקה [בה חשוב לו שהסדרה תצליח] לא אוהבים דיבוב".
המלהקת הראשית של הסדרה היא קייט רינגסל, שלימים גויסה כמנהלת הליהוק הראשונה בבריטניה של חברת וולט דיסני.
תהליך האודישנים של הסדרה היה כארבעה חודשים, כאשר הוא כלל הרבה אודישנים קבוצתיים.
באוגוסט 2019 הופצו מודעות דרושים להשתתפות בתור ניצבים בסדרה, כאשר האודישנים התרחשו ב-17 באוגוסט במלון ווין בדבלין, עיר הבירה של אירלנד.
ב-17 בספטמבר, חודש לאחר תאריך האודישנים וביום בו הסתיימה העונה השמינית של סדרת ההנפשה באיטליה, הוכרז שאביגיל קוון, ששיחקה את דורקאס בתפקיד חוזר בסדרה "הרפתקאותיה המצמררות של סברינה", תשחק את דמותה של בלום בסדרה.
קוון סיפרה שאמרו לה שהיא קיבלה את התפקיד היא צרחה ובכתה, כמו כן היא חשבה שהיא לא תקבל אותו ושיחשבו שהיא מטורפת כי היא הגיעה עם מזוודה לאודישנים מפני שהיא הייתה בדרך לשדה תעופה.
בנוסף היא סיפרה שהיא העריצה את סדרת ההנפשה בילדותה, ומפני שהיא יודעת שיש לה מעריצים רבים לשחק את הדמות הלחיץ אותה כי היא לא רצתה לאכזב אותם.
כשהודיעו על ליהוקה היא רשמה בעמוד האינסטגרם שלה כך:
"אני כל כך מתרגשת לשתף סוף סוף את החדשות.
מאוד שמחה להחיות את בלום.
כמו כן הוכרז שישחקו בסדרה איב בסט, רוברט ג'יימס-קולייר, ג'וש קאודרי, אלכס מקווין ואווה בירת'יסטל בתפקידים לא ידועים, כשבהמשך נודע שיגלמו את פארה דאולינג, סול סילבה, מייק פיטרס, בן הארווי וונסה פיטרס בהתאמה.
עוד נודע שישחקו בסדרה לזלי שארפ בתור רוזלינד, קייט פליטווד בתור המלכה לונה, קן דוקן בתור אנדראס, לאה מינטו בתור קאט והארי מייקל בתור קאלום.
בנוסף השתתפה בעונה בהופעת קמע הזמרת אריקה-קודי בתפקיד חברה של קאט.
בכנס "Across The Other World" שהתרחש במאי 2022, שיתפו ת'ורפ ודודמן שנבחנו במקור לשחק את דמותו של סקאי.
בנוסף דודמן סיפר שנבחן גם לדמותו של ריבן, כמו כן שיתף שדמותו של סאם הייתה אמורה למות בפרק החמישי של העונה הראשונה, אך לבסוף הוחלט להשאיר אותה בחיים.
בלייב שעשה באינסטגרם במאי 2023, שיתף דודמן שכל השחקנים הראשיים של הסדרה הוחתמו לחוזה שאומר שיופיעו בשלוש עונות שלה, מלבד קוון שהוחתמה לחמש.
ב-27 ביוני 2021 פרסה סוכנות MovieExtras.ie מודעות דורשים לעונה השנייה של הסדרה, כאשר בין התפקידים המבוקשים חיפשו תאומים זהים, אמנים פיזיקליים ונקבה קווקזית בעלת שיער אדום.
ב-20 ביולי 2021 הוכרז שלעונה השנייה של הסדרה יצטרפו פאולינה צ'אבז בתור פלורה, ברנדון גרייס בתור גריי ואינה הארדוויק בתור סבסטיאן.
צ'אבז סיפרה על האודישן שלה "זה היה רק עוד אודישן, ביקשו ממני את זה", כמו כן היא שיתפה שהיא לא הייתה לחוצה או המומה ממנו.
ב-27 ביולי 2022 פורסם שמקווין ושארפ לא יחזרו לגלם את הדמויות שלהם בעונה השנייה, ושבמקומם ישחקו דניאל בטס ומירנדה ריצ'רדסון, אף על פי שפורסם בהתחלה שמקווין יחזור לגלם את הדמות.
הסיבה שבגללה השחקנים הוחלפו היא בעיות תזמון שנוצרו עקב התחייבויות לפרויקטים אחרים שהתרחשו במהלך צילומי העונה.
סטראפי שיתף שהשתתפות השחקנים בסדרה קידמה את הקריירה שלהם, זאת הדגים באמירה "היו שחקנים שלפני הופעת הבכורה של הסדרה היו עם 500 עוקבים ברשתות החברתיות ועכשיו יש להם מיליונים".
בספטמבר 2021, בזמן כשהתרחשו צילומי העונה השנייה של הסדרה, הפכו קוון וגריפין לזוג במציאות לאחר שגילמו זוג בסדרה, כאשר הם הכריזו על כך חודש לאחר מכן.
בשנת 2023 נודע שהזוג נפרד.
הסדרה דובבה לכ-15 שפות, ביניהן פורטוגזית ברזילאית, צ'כית, צרפתית, איטלקית, טורקית ויפנית.
רק העונה הראשונה של הסדרה דובבה לרוסית, מפני שנטפליקס השעתה את שירותה ברוסיה עקב הפלישה הרוסית לאוקראינה.
רוב המדבבים שנבחרו לדבב בסדרה זו אינם אלו שדיבבו את הדמויות בסדרת ההנפשה.
המדבבים של סדרת ההנפשה באיטלקית נבחנו לדבב את הדמויות גם בסדרה זו, אך הם לא עברו את האודישן מפני שהקול שלהם בוגר מידי ביחס לשחקנים.
פרלה ליברטורי, המדבבת של סטלה בסדרת ההנפשה בשפה האיטלקית, ביימה את הדיבוב האיטלקי של סדרה זו באולפני Dubbing Brothers.
לעברית הסדרה אינה דובבה, אף על פי שנטפליקס ישראל מרבה לדבב את תוכני הלייב אקשן שלה, ביניהם "צער גידול בנות - הדור הבא", "סוגרות חשבונות: חוליית המעודדות", "13: המיוזיקל" ו"החילוץ מהמערה בתאילנד".
באוגוסט החלה עבודת הדיבוב של העונה השנייה לטורקית.
צילומי הסדרה התרחשו במחוז ויקלו באירלנד, כאשר מיקום הצילומים העיקרי היה באולפני ארדמור ובאולפני אשפורד בבריי.
הצילומים של מכללת אלפיה התרחשו בבית קילרודרי הסמוכים לאולפנים.
מפל פאוורסקורט שנמצא באחוזת פאוורסקורט שימש כמקום הצילום של המפל שבו נמצא מעגל האבן.
לסטראפי היו כמה ספקות בנוגע לאירלנד כמקום צילום, למרות שבסופו של דבר הוא היה מרוצה, הוא כינה אותה "נחמדה, אבל קצת גשומה מידי".
לעומת זאת, יאנג שיתף "אירלנד כל כך יפה ואני כל כך אוהב לצלם שם".
שחקני הסדרה במהלך הצילומים שכנו ולנו באותו בניין ויצאו ביחד לבילויים בימים החופשיים, דבר שגרם להם להתחבר.
השחקנים לא קיבלו ישר את התסריט של כל הסדרה, הם צילמו מספר פרקים ואז לאחר הצילום הם קיבלו את התסריטים לפרקים הבאים, כך שהם לא ידעו לאן הפרקים יתפתחו.
כמו כן, הצילומים נעשו בצורה לא כרונולוגית, על זה ואן דר ווסטהויסן שיתפה "לפעמים היו לנו שני צוותים שונים בו-זמנית, כך שביום אחד תוכל לצלם סצנה מפרקים 1, 2, 3, 4 ו-5".
הסדרה צולמה באמצעות מצלמת ALEXA Mini LF, כאשר את האביזרים לצילומה השכירה חברת HireWorks, שהשכירה אביזרים לפרויקטים כמו "משחקי הכס" ו"חיות הפלא והיכן למצוא אותן".
ביולי 2019 הוכרז שצילומי העונה הראשונה יחלו בספטמבר 2019, כאשר הם החלו בחודש זה והסתיימו ב-13 בדצמבר של אותה שנה.
הצילומים נעשו על ידי טים פלמינג, באז אירווין ופרידה וונדל.
הסצנה הראשונה שצולמה בעונה הייתה הסצנה בה איישה משתמשת במים על מנת לכבות את האש שיצרה בלום ביער, מתוך הפרק הראשון, "אל המים ואל הפרא", כאשר היא צולמה מחדש לקראת סוף הצילומים.
מוסטפא שיתפה שסצנות השחייה שלה היו מאתגרות מפני שהיא לא שחתה הרבה זמן לפני קבלת התפקיד, כמו כן המים היו קרים כי הצילומים נעשו בתקופת החורף.
בפברואר 2021 הכריזו שצילומי העונה השנייה של הסדרה צפויים להתחיל באותה שנה.
במאי 2021 החלה ההפקה המוקדמות של העונה השנייה והקימו מחדש את הסט, כאשר הצילומים החלו בחודש יולי, זאת לאחר שבחודש אפריל גריפין שיתף בשידור חיי בטוויץ' שהצילומים יתחילו בחודש מאי.
בנובמבר 2021 צילומי העונה השנייה הסתיימו, כאשר הם כללו מיקומי צילום חדשים, ביניהם גבעת מונפלייה ששימשה כמקום אליו נחטפה ביאטריקס ועיירת אבוקה בה הייתה החנות של סבסטיאן.
הצילומים נעשו על ידי מנואל סי פריירה, סרג'יו דלגאדו ופיליפה קרס.
הצילומים התרחשו במהלך מגפת הקורונה באירלנד, לכן צוות ההפקה והשחקנים היו צריכים להקפיד על ריחוק ולא יכלו להסתובב היכן שרצו.
בינואר 2023 נודע שעל צילומי העונה קיבלו זיכוי מס בשווי 5–10 מיליון אירו במסגרת סעיף 481, סעיף המאפשר זיכוי מס עבור הפקות שצולמו באירלנד.
בפרק השני, "נלקח על ידי הרוח", ישנה סצנה בה בלום וסקאי רוכבים על סוס, אשר צולמה באמצעות מסך ירוק.
גריפין אוהב סוסים עוד מילדותו, והוא ביקש במהלך צילומי העונה הראשונה שתהיה סצנה עם סוס.
יאנג שיתף "לא קל להתמודד עם סוסים.
אבל פשוט ידענו שאנחנו חייבים לעשות את זה".
על סצנת התכנסות הכוח לגביש, מתוך הפרק החמישי, "את מכשפה טובה או מכשפה רעה?", צ'אבז סיפרה:
"סצנת ההתכנסות הייתה סצנה שכל היום צילמנו, ואפילו לא סיימנו אותה באותו יום.
היינו צריכים לסיים את זה למחרת כי היו צריכים לקבל את התקריבים של כולם, את התאורה הנכונה, ואז צריך לעשות את האפקטים החזותיים.
הם [צוות ההפקה] הביאו אורות כשהקסם באמת התחיל, והם היו מדליקים את האור, ואז כשהיית מפסיק, הם היו מכבים את האור.
זה היה מאוד אסטרטגי, אבל הכל בסופו של דבר נראה כל כך מגניב.
ברור שסוג כזה של אמנות פשוט זה לוקח זמן, אבל התוצאה הסופית תמיד כל כך מגניבה".
הסצנה בה בלום ופארה נפגשות, מתוך הפרק השישי, "נשמות אומללות", צולמה באמצעות כפילת גוף לבסט מפני שהיא לא נכחה בצילומים.
הטקסט של פארה הושמע דרך רמקול מסיבי, כאשר בסט צילמה את החלקים שלה בלונדון מול מסך ירוק בגלל קשיים הקשורים למגפת הקורונה.
ההקלטות של בסט הוקלטו דרך הטלפון במהלך צילומיה לסדרה "בית הדרקון".
תלבושות העונה הראשונה עוצבו על ידי קתרין אדיר, אשר עבדה בעבר בהפקות "עקרות בית נואשות" ו"האיש במצודה הרמה".
התלבושות שהיא עיצבה התבססו בהשראת הצבעים של כוחות הדמויות ואלמנטים מסדרת ההנפשה.
התלבושות קיבלו ביקורות שליליות, ובעונה השנייה אדיר הוחלפה ברבקה הייל, אשר עבדה בעבר בהפקות "טירוף של קולג'" ו-"Absolutely Fabulous: The Movie".
הייל נקטה בגישה שונה מאדיר, עליה אמרה שהיא לא התייחסה לצבעים הקבועים, אלא בחרה צבעים שמתאימים לשחקנים המגלמים את הדמויות.
בין הרשתות מהן נלקחו התלבושות נכללות נייקי, אדידס, זארה, קארהארט ו-Belstaff.
הייל שיתפה שהתלבושות של סולט וקוון כוללות בעיקר בגדי וינטג'.
בעונה השנייה הוחלפו גם מדי המומחים מהעונה הראשונה.
הסדרה כוללת פעלולים רבים שחלקם נעשו על ידי צוות השחקנים וחלקם נעשו על ידי כפילים, כאשר Stunt Guild Ireland הייתה אחראית על כך בניהולו של ברנדן קונדרן.
גריפין סיפר על לימוד הפעלולים "היה לנו צוות פעלולים מדהים שהיה לוקח אותנו דרך השלבים לאט מאוד והיה ממש סבלני בהתחלה.
אבל זה תמיד מאבק גדול, כי אחר כך זה היה צריך להיות מהיר ומדויק".
אפלבאום שיתפה שכמה מסצנות הפעלולים שהיא עשתה היו מאתגרות כי היא לא עשתה דברים כאלה בעבר.
היא אמרה שזה הלחיץ את גופה ושהיא הייתה חוזרת הביתה היא הייתה עושה אמבט מלח לרגליים.
ת'ורפ אמר שבמהלך הצילומים הוא בילה הרבה זמן עם צוות הפעלולים, שהוא מנוסה מאוד באמנויות לחימה, נהיגת פעלולים ולחימה בחרבות.
במהלך הצילומים צולמו סצנות אינטימיות, כאשר מתאמת האינטימיות הראשית של הסדרה הייתה ונסה קופי.
היא ספרה שהסדרה הזו מכבדת את השחקנים, ושזו הפעם הראשונה שהיא עבדה בסט סגור.
עוד היא הוסיפה "עבדנו עם שחקנים ממש צעירים, שלחלקם מעולם לא הייתה נשיקה על המסך לפני כן.
אז דיברנו, כמה זמן הנשיקה הזו צריכה להיות, האם אנחנו משתמשים בלשונות בנשיקה, מה קורה עם הגוף של האנשים, הידיים, איפה זה בסדר לגעת ולא בסדר לגעת ובאמת ממפים את זה".
בפרק הפתיחה של העונה השנייה, "התקף חרדה במעוף נמוך", ישנה סצנה אינטימית של שלישייה, הכוללת את ביאטריקס, ריבן ודיין.
על צילום הסצנה הזו סוברל שיתפה "עבדנו עם רכזת אינטימיות נפלאה.
אתה תמיד עושה את הסצנות האלה, והן פשוט מתפרקות לכוריאוגרפיה.
זה בהחלט היה משהו שבו היה צורך להבין איך אנחנו הולכים לעשות את זה עם שלושה אנשים.
אבל הכל היה ממש כיף.
בסופו של דבר, זה היה פשוט ממש בכוריאוגרפיה".
ת'ורפ הוסיף "בסדרה מהסוג הזה, כשזה מגיע לכוריאוגרפיה של הסצנות האינטימיות יותר, אנחנו מטפלים בזה בגישה ממש עדינה.
יש לנו מאמן אינטימיות שנכנס, ואנחנו מבלים כמה זמן שאנחנו צריכים, בכוריאוגרפיה של הסצנה, כדי שכולם ירגישו בנוח.
אבל מעבר לזה, כמובן, אנחנו, כשחקנים, דיברנו בינינו לבין עצמנו על מה אנחנו מרגישים הכי בנוח ומה אנחנו רוצים להציג, וזה איפשהו בין השניים".
דבר שמזוהה עם סדרת ההנפשה הוא שינוי הצורה של הבנות, כאשר בסיומו הן הופכות לפיות בעלות כנפיים ובגדים נוצצים.
יאנג שיתף שצוות ההפקה תמיד התכוון שיהיו סצנות של שינוי צורה ושזה דבר שצריך לשמר מסדרת ההנפשה, אך הוא לא יכלול שינוי בתלבושות מפני שזה לא ריאליסטי.
סצנות שינוי הצורה, אותן מכינים בלוחות תכנון כמו קליפ, נחשבות יקרות וקשות לביצוע.
יאנג סיפר "יש לי תמונה של לוחות התכנון עבור זה וכל הרצף היה עצום, וצילמנו כל כך הרבה קטעים של כל הבנות בכל האסדות השונות האלה עם כל הרקעים השונים האלה".
לאחר הצילומים צוות ההפקה חושב איך יראו הכנפיים והכוח שהבנות עושות.
בפרק הסיום של העונה הראשונה, "לב קנאי", בלום הופכת לפיה, דבר שצוות הכותבים תכנן כהפתעה לצופים.
קוון סיפרה שבמהלך צילום הסצנה היא הייתה מחוברת לרתמה שהרימה וסובבה אותה, כאשר מאחוריה נמצא מסך ירוק.
עוד היא סיפרה שהיא לא הצליחה להסתדר עם התנועות של שינוי הצורה, ולכן הביאו לה מאמן ריקודים שעבד איתה עליהן.
כשעבדו על העונה השנייה החליטו שיהיו מספר שינויי צורה "כדי שיהיה לזה עוצמה רגשית".
הכותבים החליטו שיהיה שינוי צורה משותף לשלוש פיות - איישה, טרה וסטלה.
שינוי הצורה היה בפרק האחרון של העונה השנייה, "כל המכשפות הפרועות", ועל צילומו סולט שיתפה "זה היה כל כך כיף.
לעלות בחוטים הקטנים ולגרום לגבר בחליפה ירוקה לסובב אותי עם הידיים שלו היה אחד הדברים הכי טובים דברים שאי פעם קרו לי, ונהניתי מכל שנייה".
מוסטפא שיתפה שסצנת השינוי צולמה במשך יומיים שלמים ושהיא נלחצה לצלם אותה מפני שיש לה פחד גבהים.
נעימת הנושא של הסדרה עוצבה על ידי חברת MOMOCO במטה שלה בלונדון, כאשר היא הודלפה על ידה בטעות בספטמבר 2020. בנעימת הנושא מוצגות כנפי פיות שמייצגות את כוחות הדמויות הראשיות, כאשר הן מתפתחות ומתאחדות ואז מופיע לוגו הסדרה.
האפקטים החזותיים בעונה הראשונה נעשו על ידי חברת Cinesite, אשר בין הפרויקטים להם עשתה את האפקטים החזותיים נכללים "הארי פוטר ואבן החכמים", "טרויה", "צ'ארלי בממלכת השוקולד" ו"הנוקמים: סוף המשחק".
בנוסף האפקטים החזותיים נעשו על ידי חברת Film FX Ireland המתמחה בפירוטכניקה וחברת Aristoren Filmworks.
מפקח האפקטים החזותיים של העונה היה סיימון סטנלי-קלמפ, שנכח בסט הצילומים במהלך ההפקה.
עורכי העונה הם לורה מורוד, מייק ג'ונס ואדם גרין.
באפריל 2020 דווח שאף על פי שתעשיית האפקטים החזותיים מושבתת בעקבות מגפת הקורונה, חברת Cinesite ממשיכה לעבוד על העונה מרחוק מפני שהיא לקראת סיום.
ביוני 2020 הוכרז שהחברה עובדת קשה על העונה, כאשר העבודה נעשית באולפן שלה בלונדון.
בהמשך החודש, ובחודש יולי שאחריו, חלק משחקני הסדרה פרסמו סטורי בעמודי האינסטגרם שלהם שכוללים תמונות שהם עובדים על אודיו פוסט-פרודקשן עבור העונה באולפן ההקלטות "Anything Audible".
באוגוסט 2020 סטראפי אמר בריאיון לאתר "Il Sole 24 Ore" שהעונה עדיין נמצאת בתהליך הפוסט-פרודקשן, ושהיה עיכוב בתהליך עקב בעיות תשלום שנגרמו בגלל מגפת הקורונה.
מפקח האפקטים החזותיים של העונה היה דייוויד הוטון, והמפיק היה דייוויד סטפנס.
עורכי העונה הם הלן מרפי, בנימין גרשטיין וג'ואל סקינר.
ב-22 בינואר 2022 יאנג פרסם פוסט בעמוד האינסטגרם שלו בו כתב שהעונה השנייה של הסדרה בתהליך פוסט-פרודקשן "מסובך ואינטנסיבי".
עוד הוא ציין שהתהליך הולך חלק ושהוא מתרגש שהקהל יראה את התוצאה הסופית.